**Ministru kabineta noteikumu projekta**

**„Grozījumi Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, pamatojoties uz Saeimā 2015.gada 19.novembrī pieņemtā likuma „Grozījumi Alkoholisko dzērienu aprites likumā”, kas stāsies spēkā 2016.gada 1.martā, 1.pantā ietvertajiem grozījumiem un uz Saeimā 2015.gada 30.novembrī pieņemtā likuma „Grozījumi likumā „Par akcīzes nodokli”” (stājās spēkā 2016.gada 1.janvārī) 3. un 19.pantā ietvertajiem grozījumiem, saskaņā ar kuriem, ievērojot likuma “Par akcīzes nodokli” 4.panta pirmās daļas 5.punktu un pārejas noteikumu 91.punktu, ar 2016.gada 1.martu nosaka jaunu ar akcīzes nodokli apliekamu tabakas izstrādājumu – karsējamā tabaka, lai noteiktu gadījumus, kad nodrošinājums nav jāiesniedz, un nosacījumus, kurus izpildot akcīzes nodokļa maksātājam var samazināt nodrošinājuma lielumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeimā 2015.gada 19.novembrī pieņēma likumu „Grozījumi Alkoholisko dzērienu aprites likumā”, kas stāsies spēkā 2016.gada 1.martā, ar kuru papildināts Alkoholisko dzērienu aprites likuma 1.pants ar otro daļu, nosakot, ka mazā alkoholisko dzērienu darītava ir komersants, kuram ir tiesības ar atvieglotiem nosacījumiem saņemt speciālo atļauju (licenci) apstiprināta noliktavas turētāja darbībai un atvieglojumus akcīzes nodokļa nodrošinājuma reģistrēšanai, lai ražotu vīnu, raudzētos dzērienus vai pārējos alkoholiskos dzērienus no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), turklāt nodrošinot, ka:1) saražotā vīna vai raudzēto dzērienu kopējais apjoms nepārsniedz 15 000 litru kalendāra gadā;2) absolūtā alkohola daudzums saražotajos pārējos alkoholiskajos dzērienos nepārsniedz 1000 litrus kalendāra gadā.Tādējādi turpmāk Alkoholisko dzērienu aprites likums nosaka mazās alkoholisko dzērienu darītavas definīciju, kā arī to, ka apstiprināta noliktavas turētāja, kurš pats ražo vīnu, raudzētos dzērienus vai pārējos alkoholiskos dzērienus no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), saražotajos pārējos alkoholiskajos dzērienos absolūtā alkohola daudzums nedrīkst pārsniegt 1000 litrus kalendārajā gadā. Pašreiz Ministru kabineta 2010.gada 30.marta noteikumi Nr.302 „Noteikumi par akcīzes nodokļa nodrošinājumiem” paredz, ka vispārējā nodrošinājuma minimālais lielums, izņemot likuma [23.panta](http://likumi.lv/ta/id/81066-par-akcizes-nodokli#p23) septiņpadsmitajā daļā noteikto gadījumu, apstiprināta noliktavas turētāja darbībām, kurš pats ražo vīnu, raudzētos dzērienus vai pārējos alkoholiskos dzērienus no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražotos alkoholiskos dzērienus), nodrošinot, ka saražotā vīna vai raudzēto dzērienu kopējais apjoms nepārsniedz 15 000 litru kalendāra gadā un absolūtā alkohola daudzums saražotajos pārējos alkoholiskajos dzērienos nepārsniedz 100 litru kalendāra gadā, – 710 *euro*.Atbilstoši Alkoholisko dzērienu aprites likuma 3.panta sestajai daļai, nepieciešami grozījumi Ministru kabineta 2010.gada 30.marta noteikumos Nr.302 „Noteikumi par akcīzes nodokļa nodrošinājumiem”, lai vienādotu normatīvajos aktos noteikto kārtību un noteiktu saistībā ar mazās alkoholisko dzērienu darītavas definīciju vispārējā nodrošinājuma minimālo lielumu saražojamā absolūtā alkohola daudzuma pārējos alkoholiskajos dzērienos noteikšanu uz 1000 litriem kalendārajā gadā.Saeima 2015.gada 30.novembrī pieņēma likumu „Grozījumi likumā „Par akcīzes nodokli”” (stājās spēkā 2016.gada 1.janvārī), saskaņā ar kuriem, ievērojot likuma “Par akcīzes nodokli” 4.panta pirmās daļas 5.punktu un pārejas noteikumu 91.punktu, ar 2016.gada 1.martu nosaka jaunu ar akcīzes nodokli apliekamu tabakas izstrādājumu – karsējamā tabaka. Atbilstoši likuma „Par akcīzes nodokli” 32.panta sestajā daļā noteiktajam, nepieciešams noteikt akcīzes nodokļa vispārējā nodrošinājuma piemērošanas kārtību minētajam produktam. Tā kā karsējamā tabaka ir jauns produkts tabakas izstrādājumu aprites tirgū, kā arī tai ir specifisks izmantošanas veids, netiek prognozēta strauja tirgus palielināšanās un lieli realizācijas apjomi. Līdz ar to, lai jau sākotnēji neradītu neadekvāti lielu administratīvo slogu komersantiem, karsējamā tabaka ir iekļaujama to tabakas izstrādājumu grupā, kuru apritei atliktā akcīzes nodokļa maksāšanas režīmā piemērojams akcīzes nodokļa vispārējā nodrošinājuma minimālais lielums - 14 220 *euro.*Lai atvieglotu iesnieguma akcīzes nodokļa vispārējā nodrošinājuma saņemšanai vai pārreģistrācijai aizpildīšanu, nepieciešams izteikt Ministru kabineta 2010.gada 30.marta noteikumu Nr.302 „Noteikumi par akcīzes nodokļa nodrošinājumiem” 3.1pielikuma 3.punktu jaunā redakcijā, atbilstoši minēto noteikumu 42.punktā noteiktajiem akcīzes nodokļa vispārējā nodrošinājuma minimālajiem lielumiem. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji, kuriem izsniegtas akcīzes nodokļa vispārējā nodrošinājuma apliecības un kuriem ir atļautas darbības ar alkoholiskajiem dzērieniem no savā īpašumā vai valdījumā esošajos dārzos un dravās iegūtajiem produktiem vai savvaļā augošiem augiem (neizmantojot spirtu vai citu saražoto alkoholu), nodrošinot, ka saražotā vīna un raudzēto dzērienu kopējais apjoms nepārsniedz 15 000 litru kalendārajā gadā un absolūtā alkohola daudzums saražotajos pārējos alkoholiskajos dzērienos nepārsniedz 100 litrus kalendārajā gadā.Saskaņā ar Valsts ieņēmumu dienesta rīcībā esošo informāciju šobrīd tādi ir 35 komersanti.Nodokļu maksātāji, kuri ir saņēmuši akcīzes nodokļa vispārējā nodrošinājuma apliecību darbībai ar tabakas izstrādājumiem, speciālo atļauju (licenci) apstiprināta akcīzes preču noliktavas turētāja darbībai ar tabakas izstrādājumiem.Saskaņā ar Valsts ieņēmumu dienesta rīcībā esošo informāciju šobrīd tādi ir 28 komersanti. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Sabiedrība par grozījumiem attiecībā uz mazajām alkoholisko dzērienu darītavām un akcīzes nodokļa piemērošanu karsējamai tabakai jau tika informēta, pieņemot likumu „Grozījumi Alkoholisko dzērienu aprites likumā”, kas stāsies spēkā 2016.gada 1.martā, un likumu „Grozījumi likumā „Par akcīzes nodokli””, kas stājās spēkā 2016.gada 1.janvārī.Papildus tam Ministru kabineta noteikumu projekts tika nosūtīts saskaņošanai arī Latvijas Vīnkopju un vīndaru biedrībai un Latvijas Tabakas izstrādājumu ražotāju nacionālai asociācijai. |
| 3. | Sabiedrības līdzdalības rezultāti | Valsts ieņēmumu dienests saņēma Latvijas Vīnkopju un vīndaru biedrības priekšlikumus grozījumiem akcīzes preču aprites kārtībā, kas būtiski atvieglotu mazo alkoholisko dzērienu darītavu administratīvo slogu. |
| 4. | Cita informācija | Sabiedrības līdzdalības un komunikācijas aktivitātes atsevišķi saistībā ar projektu nav veiktas un plānotas, un tās nav nepieciešamas. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpildi nodrošinās esošo institūciju līdzšinējo funkciju un cilvēkresursu ietvaros. Jaunu valsts institūciju izveidošana nav nepieciešama un papildu finansējums nav nepieciešams. |
| 3. | Cita informācija | Nav |
|  |  |

Anotācijas III, IV, V sadaļa – projekts šo jomu neskar.

Finanšu ministre D.Reizniece-Ozola

11.02.2016 13:26

1020

Bormanis 67120109

Janis.Bormanis@vid.gov.lv